Timiș: A fost prins șoferul mașinii pline cu migranți afgani, implicată într-un accident cu 12 victime.
Şoferul maşinii cu migranţi care a fost implicat în accidentul cu 12 victime, dintre care două au murit, a fost prins. Pe parcursul nopţii, el a mers la sediul Poliţiei din Timişoara şi acum este audiat.
Şoferul maşinii cu migranţi afgani implicat în accidentul din Timiş, soldat cu doi morţi şi 10 răniţi, a ajuns pe parcursul nopţii la sediul Secţiei 2 Poliţie Urbană Timişoara. Bărbatul este cetăţean român şi a fost rănit în urma accidentului, au explicat poliţiştii.Bărbatul a condus o maşină, a părăsit şoseaua şi s-a răsturnat, au anunţat reprezentanţii IPJ Timiş.A rezultat decesul a doi bărbaţi şi rănirea a nouă bărbaţi, potrivit aceleiași surse.A fost deschis un dosar penal pentru ucidere din culpă, vătămare corporală din culpă şi părăsirea locului accidentului fără încuviinţarea poliţiei.Accidentul a avut loc în localitatea Iecea Mică, miercuri seară.Toate victimele sunt bărbaţi, cetăţeni străini.